cyanic-selkie/wikianc huggingface dataset:
পিরোজপুর জেলা
মুক্তিযুদ্ধে পিরোজপুর
২১ মার্চ লাহোর থেকে পিরোজপুরে আসেন পিরোজপুরের সন্তান লেঃ জিয়াউদ্দিন। ২৭ মার্চ বিকাল ৪টা থেকে পিরোজপুর সরকারী হাইস্কুল মাঠে তাঁর প্রচেষ্টায় মুক্তিফৌজ গঠন পূর্বক অস্থায়ীভাবে গঠিত বিপ্লবী সরকারের স্থানীয় প্রধান এ্যাডভোকেট এনায়েত হোসেন খান এম.এন.এ-কে গার্ড অব অনার প্রদান করে। জনাব এনায়েত হোসেন খান (এ্যাডভোকেট), ডাঃ আঃ হাই, আলী হায়দার খান (এ্যাডভোকেট), ডাঃ ক্ষিতীশ চন্দ্র মন্ডল ও জাহাঙ্গীর বাহাদুর এই পাচ জন উচ্চ পর্যায়ের রাজনৈতিক নেতা হিসাবে পিরোজপুর মহকুমার মুক্তি সংগ্রামে নেতৃত্ব দেন। ৪ মে পিরোজপুরে প্রথমে হানাদার পাকবাহিনী প্রবেশ করে। হুলারহাট বন্দরে প্রথম পাক-বাহিনীর গানবোট ভিড়ে ৩ মে ১৯৭১। ১৭ এপ্রিল নগর সরকার গঠন হওয়ার পর পিরোজপুর মহাকুমা প্রশাসন ও পুলিশ প্রশাসন স্বাধীন বাংলাদেশ সরকারের সাথে একাত্মতা ঘোষণা করে পাকিস্তান সরকারের সাথে সর্বপ্রকার সম্পর্ক ছিন্ন করে। এসময় পিরোজপুর স্কুল মাঠ ও কালেক্টরেট মাঠে মুক্তি বাহিনীর সদস্যরা প্রশিক্ষণ নেয়। পুরোদমে চালু হয়ে গেলো স্বাধীন বাংলাদেশের সীল, তখন পিরোজপুর ট্রেজারি অফিসার সাইফ মিজানুর রহমান ট্রেজারীর অস্ত্র ও সমস্ত টাকা পয়সা তুলে দেন মুক্তি বাহিনীর হাতে। পিরোজপুরে তখন এসডিও ছিলেন ফয়জুর রহমান। তিনি তার পুলিশ বাহিনী নিয়ে সর্বাত্মক সহযোগিতা করেন পিরোজপুরের মুত্তিযোদ্ধাদের। হুলারহাট থেকে শহরে প্রবেশের পথে তারা মাছিমপুর আর কৃষ্ণনগর গ্রামে শুরু করে হত্যাযজ্ঞ। স্থানীয় রাজাকারদের সহায়তায় হিন্দু আর স্বাধীনতার পক্ষের মুসলমানদের বাড়িঘরে দেয়া হয় আগুন, হত্যা করা হয় অসংখ্য মানুষ। ৫ মে ৭১ বলেশ্বর খেয়াঘাটে দাড় করিয়ে এক সঙ্গে বেশ কয়েকজন মুক্তিযোদ্ধাকে হত্যা করে তাদের লাশ ফেলে দেওয়া হয় বলেশ্বর নদীতে। বলেশ্বর নদীর পাড়ে পুরানো খেয়াঘাট ও তার আশেপাশের ঘাট ছিল হত্যাযজ্ঞের প্রধান কেন্দ্রবিন্দু। পিরোজপুরের মুক্তিযুদ্ধের ইতিহাসে বলেশ্বর খেয়াঘাটের গুরুত্ব অত্যধিক।  ৫ মে ৭১ বলেশ্বর খেয়াঘাটে গুলি করে হত্যা করা হয় তারমধ্যে যেসব শহীদদের নাম পাওয়া গেছে তাদের মধ্যে শহীদ আঃ রাজ্জাক, শহীদ সাইফ মিজানুর রহমান ও শহীদ ফয়জর রহমান আহমেদও ছিলেন। বলেশ্বর খেয়াঘাট বধ্যভূমিতে এরাই প্রথম হত্যাকান্ডের শিকার হন। ৬ মে রাজাকারদের সহায়তায় ধৃত পিরোজপুরের তৎকালীন এস.ডি.ও(ভারপ্রাপ্ত) আব্দুর রাজ্জাক, ম্যাজিস্ট্রেট সাইফ মিজানুর রহমান (নড়াইল), এস.ডি.পি.ও ফয়জুর আহমেদকে গুলি করে হত্যা করা হয়। ডিসেম্বরের প্রথম সপ্তাহে পিরোজপুরের অদূরে চালিতাখালী গ্রাম থেকে এক দড়িতে বেধে আনা হয় মোসলেম আলী শেখ, আব্দুর রহমান সরদার, খাউলবুনিয়ার আব্দুল গফ্ফার মাস্টার, জলিল হাওলাদার, জুজখোলার সতীশ মাঝি এবং শামছু ফরাজীসহ ১২ জন স্বাধীনতাকামীকে। তাঁদেরকে বলেশ্বরের বধ্যভূমিতে নির্মমভাবে হত্যা করা হয়। ১৯৭১ সালের ৮ ডিসেম্বর দুপুর ১২ টায় তৎকালীন পিরোজপুর মহকুমা শহর শত্রুমুক্ত হয় এবং সমাপ্তি ঘটে দীর্ঘ ৯ মাসের সশস্ত্র যুদ্ধের। পিরোজপুরের ঘরে ঘরে উত্তোলিত হয় বিজয়ের পতাকা।
স্বাধীনতার পর পূর্বদেশ-এর প্রতিবেদনে বলা হয় বরিশালে পাকিস্তানি বাহিনী ৫০ হাজার লোককে হত্যা করে। পিরোজপুরে এ সংখ্যা ছিল প্রায় ৩০ হাজার। এই মহকুমায় প্রায় ১০ হাজার নারী-পুরুষ-শিশুকে পাকিস্তানি বাহিনী ও তাদের সহযোগীরা হত্যা করে।
আরারাত পর্বত
right|thumb|220px|পশ্চিম দিক হতে তোলা আররাত পর্বতের ছবি 220px|thumb|আরারাত পর্বতের অবস্থান আরারাত পর্বত (তুর্কী Ağrı Dağı; আর্মেনিয় Արարատ; ফার্সি آرارات Ararat; হিব্রু אררט) তুরস্কের উচ্চতম পর্বত। বরফাচ্ছাদিত এই পর্বতটি তুরস্কের উত্তর-পূর্ব কোণে ইরান সীমান্ত হতে ১৬ কিলোমিটার ও আর্মেনিয়ার সীমান্ত হতে ৩২ কিলোমিটার দূরে অবস্থিত। এর উচ্চতা ৫,১৩৭ মিটার (১৬,৮৫৪ ফুট)।
পিরোজপুর জেলা
পিরোজপুর মুক্ত দিবস
পিরোজপুর মুক্ত দিবস ৮ ডিসেম্বর। ১৯৭১ সালের এ দিনে পিরোজপুর পাকহানাদার, রাজাকার ও আলবদর মুক্ত হয়। এই দিনে ঘরে ঘরে উড়েছিল লাল সবুজের বিজয় পতাকা।ডিসেম্বরের প্রথম সপ্তাহে পিরোজপুরের অদূরে চালিতাখালী গ্রাম থেকে এক দড়িতে বেধে আনা হয় মোসলেম আলী শেখ, আব্দুর রহমান সরদার, খাউলবুনিয়ার আব্দুল গফ্ফার মাস্টার, জলিল হাওলাদার, জুজখোলার সতীশ মাঝি এবং শামছু ফরাজীসহ ১২ জন স্বাধীনতাকামীকে। তাঁদেরকে বলেশ্বরের বধ্যভূমিতে নির্মমভাবে হত্যা করা হয়। ১৯৭১ সালের ৮ ডিসেম্বর দুপুর ১২ টায় তৎকালীন পিরোজপুর মহকুমা শহর শত্রুমুক্ত হয় এবং সমাপ্তি ঘটে দীর্ঘ ৯ মাসের সশস্ত্র যুদ্ধের। পিরোজপুরের ঘরে ঘরে উত্তোলিত হয় বিজয়ের পতাকা। পিরোজপুরের ইতিহাসে এ দিনটি বিশেষ স্মরণীয় দিন। মুক্তিযুদ্ধের সময় পিরোজপুর ছিল মুক্তিযুদ্ধের নবম সেক্টরের অধীন সুন্দরবন সাব-সেক্টর মেজর জিয়াউদ্দিন আহমেদ এর কমান্ডের আওতায়।
আরারাত পর্বত
এই আগ্নেয় পর্বতটি প্রাচীন উরারতু রাজ্যের সবচেয়ে বেশি উচ্চতা বিশিষ্ট এলাকা।এই উরারতু রাজ্য কয়েক হাজার বর্গ মাইল এলাকা জুড়ে বিস্তৃত ছিল। আরারাত নামটি এই উরারতু নাম থেকেই উদ্ভূত বলে ধারণা করা হয়।আর উরারতু নামটি পাওয়া গেছে তোরাহ তে। পরে বাইবেলে এ নামটির কিছুটা পরিবর্তন হয়ে আরারাত রূপ ধারণ করে। এছাড়া ঐতিহাসিক এই পর্বতেই নুহের মহাপ্লাবনকালীন হযরত নুহ এর নৌকা সংরক্ষিত আছে বলে বিশ্বাস প্রচলিত আছে। এ নিয়ে এখন পর্যন্ত বিস্তর অভিযান এবং গবেষণা চালান হয়েছে। এটি একটি সুপ্ত আগ্নেয়গিরি। এখানে সর্বশেষ অগ্ন্যুৎপাত হয়েছিল ২ জুন ১৮৪০ সালে।
পিরোজপুর জেলা
সমাজ-সংস্কৃতি
পিরোজপুর জেলার সমাজ-সংস্কৃতি মূলত বৃহত্তর বরিশালের সাথে অভিন্ন। সনাতনী হিন্দু সম্প্রদায় নমঃশূদ্র, বৈদ্য, কায়স্থ ও ব্রাহ্মণ শ্রেণীতে বিভক্ত। যা 'বরিশাল সমাজ' দ্বারা শাসিত। উনিশ শতকের শেষের দিকে পিরোজপুরে ব্রহ্ম সমাজ প্রতিষ্ঠিত হলে সমাজে ব্রহ্মপ্রভাব পরিলক্ষিত হয়। পিরোজপুরের মুসলমান সম্প্রদায়ের বড় অংশ ধর্মপ্রাণ ও সুন্নী মতাবলম্বী। অধবাসীদের মাঝে খান জাহান আলী, মৌলভী কেরামত আলী জৌনপুরী, শর্ষিণা, চরমোনাই ও মোকামিয়ার ধর্ম প্রচারকদের প্রভাব রয়েছে। পিরোজপুরের লোকাচার ও লোকসংস্কৃতিতে নদ-নদী ও প্রকৃতির প্রছন্ন প্রভাব আছে। বিশেষতঃ কৃষিজাত সংস্কৃতি ও লোকাচার প্রভাবিত সংস্কৃতি এ অঞ্চলের অপার বৈশিষ্ট্য।
পিরোজপুরের উপভাষা
পিরোজপুরের উপভাষা মূলতঃ 'বরিশাল ডায়েলেক্ট' বা বরিশালী কথ্য ভাষার অন্তর্ভুক্ত। যা ফরিদপুর ও দক্ষিণ বিক্রমপুরের কথ্য ভাষার সাথে অনেকটা সামঞ্জস্যপূর্ণ। তবে পশ্চিম পিরোজপুর ও নাজিরপুরের সাথে বাগেরহাট ও খুলনার কথ্য ভাষার কিছুটা মিল রয়েছে। স্যার জর্জ গিয়ার্সন তার বিখ্যাত 'ল্যাংগুইজটিক সার্ভে অব ইন্ডিয়া' গ্রন্থে পিরোজপুর এলাকার উপভাষার নমুনা দিয়েছেন। এ অঞ্চলে শব্দের আদিতে দন্তমূলীয়, উষ্ণধ্বনি শ-ষ-স পরিবর্তিত হয়ে মহাপ্রাণ ধ্বনি 'হ' রূপে উচ্চারিত হয়। যেমন শিয়াল> হিয়াল, শালা> হালা।
লোকস্বভাব ও দ্রোহ চেতনা
প্রকৃতির সাথে লড়াই করা পিরোজপুর জেলার অধিবাসীরা স্বভাবতই সাহসী, দ্রোহী ও ধীমান। অষ্টাদশ শতকের সুগন্ধিয়া বিদ্রোহ, উনিশ শতকের তুষখালী ও সিংখালী বিদ্রোহ, মোলঙ্গী বিদ্রোহ এবং অপরাপর কৃষক বিদ্রোহ এ অঞ্চলের মানুষের অমিত সাহস ও সচেতনতার বিমূর্ত প্রতীক। ব্রিটিশ আমলে ফারায়েজী আন্দোলন, স্বদেশী আন্দোলন, অনুশীলন সমিতি, খেলাফত আন্দোলন এবং পাকিস্তান আমলে ভাষা আন্দোলন ও মুক্তিযুদ্ধসহ বাঙালির প্রতিটি স্বাধিকার আন্দোলনে পিরোজপুর জেলার অধিবাসীরা সোচ্চার ভূমিকা পালন করেছে। বিখ্যাত 'আগরতলা ষড়যন্ত্র' মামলার প্রধান আসামী লে. কমান্ডার মোয়াজ্জেম হোসেনসহ(২ নং), সুবেদার তাজুল ইসলাম(৩২ নং) ও আবদুস সামাদ(৮ নং) ছিলেন পিরোজপুর জেলার অধিবাসী। একাত্তরের মুক্তিযুদ্ধে এ জেলার মেজর (অব.) জিয়াউদ্দিন, মেজর মেহেদী আলী ইমাম ও লে. নূরুল হুদা সাব-সেক্টর কমান্ডার হিসেবে অবদান রাখেন।
২০১৮ এশিয়ান গেমসে ভারত
ভারত (১৮ই আগস্ট থেকে ২রা সেপ্টেম্বর, ২০১৮) ইন্দোনেশিয়ার জাকার্তা এবং পালেম্ব্যাং-এ অনুষ্ঠিত ২০১৮ এশিয়ান গেমসএ অংশগ্রহণ করেছে। এটি ভারতের এশিয়ান গেমসে অষ্টাদশ অংশগ্রহণ। উদবোধনী অনুষ্ঠানে, ভারতের পতাকা বাহক ছিলেন বর্শা নিক্ষেপকারী নীরজ চোপড়া। অন্যদিকে সমাপ্তি অনুস্ঠানে পতাকাবাহক ছিলেন মহিলা হকি দলের অধিনায়ক রাণী রামপাল। মোট পদকের সংখ্যা অনুযায়ী, এটি ভারতের সর্বাধিক সফল এশিয়ান গেমস। ৮ বছর আগে চীন-এর গুয়াংঝাউতে অনুস্ঠিত ২০১০ এশিয়ান গেমস-এর পদক-প্রাপ্তিকে ছাড়িয়ে এবারের প্রতিযোগিতায় মোট ৬৯টি পদক জয় করে ভারত। ক্রীড়া-অনুযায়ী, সবথেকে বেশি পদক এসেছে অ্যাথলেটিক্স-এ। এছাড়াও এবারেই প্রথম কুরাশ ও সেপাক টাকরো তে প্রথম পদক আসে ভারতের ঘরে। এছাড়াও স্বর্ণ-পদক আসে, এবারের গেমসে প্রথমবারের মত অনুষ্ঠিত ব্রিজ খেলা থেকেও। বর্শা নিক্ষেপকারী নীরজ চোপড়া, বর্শা নিক্ষেপ খেলাতে প্রথমবারের মত স্বর্ণ-পদক এনে দেন দেশকে। রাহি স্বর্নাবত, এশিয়ান গেমসে স্বর্ণ-পদক বিজয়ী প্রথম ভারতীয় মহিলা শ্যুটার।
বেকার হোস্টেল
বেকার হোস্টেল ভারতের পশ্চিমবঙ্গের কলকাতায় অবস্থিত একটি সরকারি ছাত্রাবাস। ছাত্রাবাসটি ব্রিটিশ শাসনামলে ১৯১০ সালে এডওয়ার্ড নরম্যান বেকার প্রতিষ্ঠা করেন। ছাত্রাবাসটি পশ্চিমবঙ্গের রাজধানী কলকাতার ৮ স্মিথ লেনে অবস্থিত। কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য আন্দোলন হয়। এর ফলে কলকাতায় বেকার হোস্টেল নির্মিত হয়।
ছাত্রাবাসটিতে বেশ কয়েকজন উল্লেখযোগ্য ব্যক্তিত্ব বসবাস করেছেন। এর মধ্যে উল্লেখযোগ্য হলেন বাংলাদেশের প্রথম রাষ্ট্রপতি শেখ মুজিবুর রহমান। তিনি ১৯৪৫-৪৬ সালে মৌলানা আজাদ কলেজের ছাত্র থাকাবস্থায় এ ছাত্রাবাসের ২৪ নম্বর কক্ষের আবাসিক ছাত্র ছিলেন। ১৯৯৮ সালে ২৩ ও ২৪ নাম্বার কক্ষকে একত্রিত করে পশ্চিমবঙ্গ সরকার শেখ মুজিবুর রহমানের সম্মানে ‘বঙ্গবন্ধু স্মৃতিকক্ষ’ তৈরি করে। ২০১১ সালের ২৩ ফেব্রুয়ারি এ কক্ষের সম্মুখে তার আবক্ষ ভাস্কর্য স্থাপন করা হয়।
বান্দরবান জেলা
বান্দরবান জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। এটি একটি পার্বত্য জেলা। বান্দরবান জেলার মোট আয়তন ৪৪৭৯.০২ বর্গ কিলোমিটার।
প্রতিষ্ঠাকাল
১৯৪৭ সালের দেশ ভাগের পর, বান্দরবান জেলা ১৯৫১ সালে পুর্ব পাকিস্তানের মহকুমা হিসেবে প্রশাসনিক কার্যক্রম শুরু করে। এটি রাঙ্গামাটি জেলার প্রশাসনিক ইউনিট ছিল। ১৯৭১ সালে বাংলাদেশ স্বাধীনতা লাভের পর সমগ্র বান্দরবান জেলা বাংলাদেশের অন্তর্ভুক্ত হয়ে যায়। পরর্বতীতে ১৯৮১ সালের ১৮ এপ্রিল, তৎকালীন লামা মহকুমার ভৌগোলিক ও প্রশাসনিক সীমানাসহ সাতটি উপজেলার সমন্বয়ে বান্দরবান পার্বত্য জেলা হিসাবে আত্মপ্রকাশ করে।
নামকরণ
বান্দরবান জেলার নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃদ্ধি পাওয়ায় বানরের দল ছড়া পাড় হয়ে পাহাড়ে যেতে না পারায়  একে অপরকে ধরে ধরে সারিবদ্ধভাবে ছড়া পার হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে। অর্থাৎ মারমা ভাষায় ম্যাঅক অর্থ  বানর  আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো।
সাধারণ ইতিহাস
বান্দরবান পার্বত্য চট্টগ্রামের অংশ। এই অঞ্চলটি ১৫৫০ সালের দিকে প্রণীত বাংলার প্রথম মানচিত্রে বিদ্যমান ছিল। তবে এর প্রায় ৬০০ বছর আগে ৯৫৩ সালে আরাকানের রাজা এই অঞ্চল অধিকার করেন। ১২৪০ সালের দিকে ত্রিপুরার রাজা এই এলাকা দখল করেন। ১৫৭৫ সালে আরাকানের রাজা এই অঞ্চল আক্রমণ করে কিছু এলাকা পুনর্দখল করেন, এবং ১৬৬৬ সাল পর্যন্ত অধিকারে রাখেন। মুঘল সাম্রাজ্য ১৬৬৬ থেকে ১৭৬০ সাল পর্যন্ত এলাকাটি সুবা বাংলার অধীনে শাসন করে। ১৭৬০ সালে ব্রিটিশ ইস্ট ইন্ডিয়া কোম্পানি এই এলাকা নিজেদের আয়ত্তে আনে। ১৮৬০ সালে এটি ব্রিটিশ ভারতের অংশ হিসাবে যুক্ত হয়। ব্রিটিশরা এই এলাকার নাম দেয় চিটাগাং হিল ট্র্যাক্টস বা পার্বত্য চট্টগ্রাম। এটি চট্টগ্রাম জেলার অংশ হিসাবে বাংলা প্রদেশের অন্তর্গত ছিল। মূলত চিটাগাং হিল ট্র্যাক্টস রেগুলাসন ১৯০০ দ্বারা এই অঞ্চল আনুষ্ঠানিকভাবে আরাকান রাজ্যের অংশ থেকে তৎকালীন ব্রিটিশ সাম্রাজ্যের আওতায় আসে এবং চাকমা সার্কেল, মং সার্কেল ও বোমাং সার্কেল প্রতিষ্ঠিত হয় এবং প্রত্যেক সার্কেলে সার্কেল চীফ বা রাজা নিযুক্ত করা হয়। বান্দরবান জেলা ছিল বোমাং সার্কেলের অন্তর্ভুক্ত। বোমাং রাজ পরিবার ১৬ শতক থেকেই এই অঞ্চল শাসন করছিল। তাই এ জেলার আদি নাম বোমাং থং।
মুক্তিযুদ্ধের ঘটনাবলি
১৯৭১ সালে মুক্তিযুদ্ধের সময় এ উপজেলায় পাকবাহিনী ব্যাপক গণহত্যা, অগ্নিসংযোগ, লুটপাট ও নির্যাতন চালায়। নাইক্ষ্যংছড়ি উপজেলার তুমুক্রু পাড়া ও সোনাইছড়ি জুমখোলা পাড়াতে মুক্তিযোদ্ধাদের অস্থায়ী ক্যাম্প ছিল।
অবস্থান ও সীমানা
বাংলাদেশের দক্ষিণ-পূর্বাংশে ২১°১১´ থেকে ২২°২২´ উত্তর অক্ষাংশ এবং ৯২°০৪´ থেকে ৯২°৪১´ পূর্ব দ্রাঘিমাংশ জুড়ে বান্দরবান জেলার অবস্থান। রাজধানী ঢাকা থেকে এ জেলার দূরত্ব প্রায় ৩২৫ কিলোমিটার এবং চট্টগ্রাম বিভাগীয় সদর থেকে প্রায় ৭৫ কিলোমিটার। এ জেলার পশ্চিমে কক্সবাজার জেলা ও চট্টগ্রাম জেলা, উত্তরে রাঙ্গামাটি জেলা, পূর্বে রাঙ্গামাটি জেলা ও মিয়ানমারের চিন রাজ্য এবং দক্ষিণে ও পশ্চিমে মিয়ানমারের রাখাইন রাজ্য অবস্থিত।
প্রশাসনিক এলাকাসমূহ
বান্দরবান জেলা ৭টি উপজেলা, ৭টি থানা, ২টি পৌরসভা, ৩৩টি ইউনিয়ন, ৯৬টি মৌজা, ১৪৮২টি গ্রাম ও ১টি সংসদীয় আসন নিয়ে গঠিত।
উপজেলাসমূহ
বান্দরবান জেলায় মোট ৭টি উপজেলা রয়েছে। উপজেলাগুলো হল:
জনসংখ্যার উপাত্ত
ধর্মবিশ্বাস অনুসারে এ জেলার মোট জনসংখ্যার৫২.৬৮ মুসলিম, ৩.৪২ হিন্দু, ২৯.৫২ বৌদ্ধ এবং ৯.৭৮ খ্রিস্টান ও অন্যান্য ধর্মাবলম্বী। মুসলিম ও হিন্দুরা বাংলাভাষী। এছাড়াও এ জেলায় মারমা, চাকমা, চাক, বম, মুরং, ত্রিপুরা, খেয়াং, খুমি, লুসাই প্রভৃতি ক্ষুদ্র-নৃগোষ্ঠীর বসবাস রয়েছে।
শিক্ষা ব্যবস্থা
২০১১ সালের আদমশুমারি অনুযায়ী এ জেলার সাক্ষরতার হার ৩৫.৯%। এ জেলায় রয়েছে:
ভূ-প্রকৃতি
বান্দরবান অঞ্চলের পাহাড়গুলো মূলত টারসিয়ারী যুগের। পারতপক্ষে ভারতীয় ও ইউরেশীয় টেকটনিক পাত-এর সংঘর্ষের ফলে বান্দরবানের নৈসর্গিক পাহাড়ের সৃষ্টি হয়। কর্কট ক্রান্তি ও বিষুবরেখার মধ্যবর্তী অঞ্চল হওয়ায় এখানকার জলবায়ু নাতিশীতোষ্ণ।
নদ-নদী
thumb|সাঙ্গু নদী এই জেলার অন্যতম নদী সাঙ্গু নদী, যা সাংপো বা শঙ্খ নামেও পরিচিত। এই নদীর বিশেষ বৈশিষ্ট্য হল, এটি বাংলাদেশের একমাত্র নদী যা দক্ষিণ থেকে উত্তরে প্রবাহিত হয়। অন্যান্য নদীর মধ্যে রয়েছে মাতামুহুরী নদী এবং বাঁকখালী নদী।
যোগাযোগ ব্যবস্থা
বান্দরবান জেলায় যোগাযোগের প্রধান দুইটি সড়ক চট্টগ্রাম-বান্দরবান মহাসড়ক এবং চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়। এছাড়া জেলার আভ্যন্তরীণ সংযোগ সড়কগুলো হল চিম্বুক-রুমা, বান্দরবান-রোয়াংছড়ি-রুমা, আজিজনগর-গজালিয়া-লামা, খানহাট-ধোপাছড়ি-বান্দরবান, বান্দরবান-চিম্বুক-থানচি-আলীকদম-বাইশারী-ঘুমধুম এবং চিম্বুক-টংকাবতী-বার আউলিয়া। প্রধান যোগাযোগ মাধ্যম সিএনজি চালিত অটোরিক্সা।
ভাষা ও সংস্কৃতি
সরকারি ও কথ্য ভাষা হিসেবে বাংলা প্রচলিত। স্থানীয় চাটগাঁইয়ারা চাটগাঁইয়া ভাষায় কথা বলে। এছাড়াও অন্যান্য ক্ষুদ্র জাতিগোষ্ঠীর ভাষা হিসেবে মারমা, ম্রো, ত্রিপুরা, বম, লুসাই, চাকমা, তঞ্চঙ্গ্যা, চাক, খিয়াং, খুমি, পাংখুয়া ইত্যাদি প্রচলিত।
alt=ফানুস|থাম্ব|ফানুস
বান্দরবানের মারমাদের বর্ষবরণ উৎসবের নাম সাংগ্রাই এবং ত্রিপুরাদের বর্ষবরণ উৎসবের নাম বৈসু। এছাড়া বড় উৎসবের মধ্যে রয়েছে ওয়াগ্যোয়াই পোয়ে বা প্রবারণা পূর্ণিমা,ঈদুল ফিতর, ঈদুল আযহা, দূর্গা পূজা ইত্যাদি ধর্মীয় উৎসব।
অর্থনীতি
বান্দরবান পার্বত্য জেলা দুর্গম পাহাড়ী এলাকা হলেও এটি প্রাকৃতিক সম্পদে সমৃদ্ধ বিধায় জাতীয় পর্যায়ে এ জেলার গুরুত্ব অনস্বীকার্য। বিস্তীর্ণ পাহাড়ী এলাকায় অবস্থিত অশ্রেণীভুক্ত বনাঞ্চল মূল্যবান কাঠ ও বনজ সম্পদে পরিপূর্ণ। একই সঙ্গে এ জেলার উপর দিয়ে প্রবাহিত সাঙ্গু ও মাতামুহুরী নদী উৎপাদিত বনজ সম্পদ আহরণ ও বিপননে গুরুত্বপূর্ণ ভূমিকা পালন করে আসছে। এ জেলার উৎপাদিত প্রধান বনজ দ্রব্যের মধ্যে সেগুন, গামারী, গর্জন, শিল কড়ই, তৈলসুর ইত্যাদি মূল্যবান কাঠ ও বাঁশ প্রধান।
কৃষিজ দ্রব্যের মধ্যে আনারস, কলা, পেঁপে, কমলা, লেবু ও আলু সর্বোচ্চ উৎপাদিত ফসল। তবে এই অঞ্চলের আরেকটি উল্লেখযোগ্য বৈশিষ্ট্য প্রচুর বিন্নি চাল উৎপাদন। সাদা, লাল ও কালো এই তিন রকমের বিন্নি চালের উৎপাদন এই অঞ্চলে দেখা যায়। তাছাড়া, এই অঞ্চলের জুমের ভুট্টার স্বাদ বেশ সুস্বাদু।
মনোরম নৈসর্গিক দৃশ্যের সমাহার ও বৈচিত্র্যময় সাংস্কৃতিক উত্তরাধিকার সমৃদ্ধ বান্দরবান পার্বত্য জেলা ঠিক যেন ছবির মত। দেশের সর্বোচ্চ পর্বত শৃঙ্গসহ সর্বত্র সবুজ-শ্যামলিমা গিরিশ্রেণীর এক অপরূপ দৃশ্য এ জেলায়। ভারত ও মায়ানমার এ দুটি দেশের আন্তর্জাতিক সীমানায় অবস্থিত দেশের সর্বাধিক সংখ্যক উপজাতির বসবাস সংবলিত এ জেলা স্বকীয় বৈশিষ্ট্যে স্বাতন্ত্র্যমণ্ডিত। এখানকার অর্থনৈতিক অবস্থা ধীরে ধীরে পর্যটন-কেন্দ্রিক হয়ে উঠছে। এর ফলে পর্যটকদের সমাগম বেড়ে উঠছে এবং সাথে সাথে প্রাকৃতিক দূষণের হারও বাড়ছে।
পত্র পত্রিকা
বান্দরবান জেলা থেকে প্রকাশিত সংবাদপত্রের একটি তালিকা নিচে দেয়া হল:
২১ গ্রাম্‌স
ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দুর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনি একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল।
পুরস্কার ও প্রতিক্রিয়া
২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে।
সমালোচকদের কাছ থেকেও ছবিটি ইতিবাচক সমালোচনা পেয়েছে।
কাংড়া চা
ডান|থাম্ব| [[পালামপুর|পালামপুরের একটি চা বাগান।]] কাংড়া চা হল ভারতের হিমাচল প্রদেশের কাংড়া জেলায় উৎপাদিত একপ্রকার চা। কালো চা এবং সবুজ চা উভয়ই উনিশ শতকের মাঝামাঝি থেকে কাংড়া উপত্যকায় উৎপাদিত হয়েছে। ২০০৫ সালে কাংড়া চা'কে ভৌগোলিক নির্দেশক বা জিআই পণ্যের স্বীকৃতি দেওয়া হয়েছে।
ইতিহাস
কাংড়া অঞ্চলে প্রথম চা জন্মেছিল উনিশ শতকের মাঝামাঝি সময়ে। ১৮৮৪ সালে সম্ভাব্যতা সমীক্ষায় চা বাগানের উপযুক্ত ক্ষেত্রটি দেখানোর পরে, এই অঞ্চল জুড়ে ক্যামেলিয়া সাইনেনসিসের একটি চীনা জাতের গাছ এখানে রোপণ করা হয়েছিল। অন্যান্য জায়গায় ব্যর্থ হওয়া সত্ত্বেও উৎপাদনটি পালামপুর ও ধর্মশালায় সফল হতে দেখা গেছে। ১৮৮০ এর দশকের মধ্যে কাংড়া চা অন্যান্য জায়গার চায়ের চেয়ে উচ্চতর প্রজাতির হিসাবে বিবেচিত হয়েছিল এবং এটি কাবুল ও মধ্য এশিয়ায় কেনা হত। ১৮৮২ সালে, কাংড়া জেলা গেজেটে কাংড়া চাকে "ভারতের অন্যান্য অঞ্চলে উৎপন্ন চায়ের চেয়ে উন্নত" হিসাবে বর্ণনা করা হয়েছিল। ১৮৮৬ এবং ১৮৯৫ সালে এই চা লন্ডন এবং আমস্টারডামে অনুষ্ঠিত আন্তর্জাতিক সম্মেলনে স্বর্ণ ও রৌপ্য পদক পেয়েছিল। alt=Mann Tea Estate, Dharamsala.|থাম্ব|স্থানীয় ও পর্যটকরা একসাথে ধর্মশালায় একটি চা এস্টেটের মধ্যে হাঁটছেন। তবে, ১৯০৫-এর কাংড়া ভূমিকম্পের ফলে হাজার হাজার মানুষ মারা গিয়েছিল এবং কারখানাগুলো ধ্বংস হয়ে গিয়েছিল। ভূমিকম্পের ফলে ব্রিটিশরা চা বাগানগুলো বিক্রি করতে বাধ্য হয় এবং তারা এই অঞ্চলটি ছেড়ে চলে যায়। এর পরের দশকগুলোতে নতুন মালিকরা খুবই কম পরিমাণে কাংড়া চা তৈরি করেছিল।
একবিংশ শতাব্দীতে উৎপাদনে আরও অবনতি হওয়ার পরে, গবেষণা এবং প্রযুক্তির প্রচার করা হচ্ছে, যার লক্ষ্য হল উৎপাদন বাড়িয়ে কাংড়া চা'কে পুনরুজ্জীবিত করা।  ২০১২ সালে তদানীন্তন কেন্দ্রীয় বাণিজ্য ও শিল্পমন্ত্রী আনন্দ শর্মা ভারতের চা বোর্ডের পালামপুর আঞ্চলিক কার্যালয়ের ভিত্তিপ্রস্তর স্থাপন করেছিলেন, যা কাংড়া অঞ্চলটিকে ভারতীয় চা শিল্পের মূল স্রোতে পুনরায় একীকরণের লক্ষ্যে গুরুত্বপূর্ণ পদক্ষেপ হিসাবে চিহ্নিত হয়েছে।
বর্ণনা
যদিও কাংড়ায় কালো চা এবং সবুজ চা উভয়ই চা চাষ হয়, তবে কালো চা উৎপাদনের প্রায় ৯০ শতাংশ। তথ্যমতে ২০১৫ সালের মে অবধি এলাকায় ধর্মশালা, শাহপুর, পালামপুর, বৈজনাথ এবং যোগিন্দ্রনগরের মধ্যে প্রায় ২,৩১২ হেক্টর জমি জুড়ে রয়েছে ৫,৯০০ টি চা বাগান; যা থেকে বার্ষিক উৎপন্ন হয় ৮.৯৯ লক্ষ কেজি চা। alt=Mann Tea Estate, Dharmsala Tea Company.|থাম্ব| ম্যাকলিউডগঞ্জ থেকে আধা ঘণ্টার মধ্যে হিমাচল প্রদেশের ধর্মশালায় অবস্থিত ধর্মশালা চা কোম্পানির মালিকানাধীন মান টি এস্টেট। কাংড়া চা তার অনন্য রঙ এবং গন্ধের জন্য পরিচিত। এই অঞ্চলের ভৌগোলিক বৈশিষ্ট্যেগুলোকে কাংড়া চায়ের অনন্য বৈশিষ্ট্যের কারণ বলে মনে করা হয়। ২০০৫ সালে এটি ভৌগোলিক নির্দেশক স্বীকৃতি লাভ করে
চা পর্যটন
alt=Towa Tea Estate|থাম্ব|ধর্মশলা চা কোম্পানির মালিকানাধীন তোয়া চা এস্টেট, ৫০০ ফুট উচ্চতায় অবস্থিত। কাংড়া এবং তার আশেপাশে চা পর্যটন ধীরে ধীরে জায়গা পেতে শুরু করেছে। পালামপুর ও ধর্মশালার বেশ কয়েকটি চা কারখানা এবং চা এস্টেট কারখানা পর্যটনের ব্যবস্থা করেছে, পাশাপাশি চা সম্পর্কে জানতে আরও বেশি আগ্রহীদের জন্য বাড়িতে থাকার ব্যবস্থা করেছে। ধর্মশালা চা কোম্পানি মান টি এস্টেটের কারখানা থেকে শুরু করে কারখানা ও চা বাগানের ভ্রমণ সহায়ক (গাইড ট্যুর) সরবরাহ করছে। একইভাবে, পালামপুর সমবায় চা কারখানাটি কারখানা পর্যটন এবং আবাসন সরবরাহ করে।
কালাম স্যাট
কালাম স্যাট হচ্ছে পৃথিবীর সবথেকে ক্ষুদ্ৰ এবং পাতলা কৃত্ৰিম উপগ্ৰহ। এটি ভারতের সাবেক রাষ্ট্রপতি ডঃ এ. পি. জে. আবদুল কালামের নামে নামকরণ করা হয়, যা ভারতীয় একটি মাধ্যমিক বিদ্যালয়য়ের শিক্ষানবিশ দল কর্তৃক নির্মিত হয়েছিল। শিক্ষানবিশ এই দলটি আইডোডল লার্নিং আইএনসি এবং নাসা কর্তৃক আয়োজিত কিউবস ইন স্পেস, একটি এসটিইএম-ভিত্তিক শিক্ষা কার্যক্রমে অংশ নিয়েছিল। নির্বাচিত প্রতিযোগী হিসেবে, দলটি নাসার রকেটে করে মহাশূন্যে উড্ডয়নের জন্য পরিক্ষাবস্তুটির ডিজাইনের সুযোগ পায়। ২০১৭ সালের ২২শে জুন, টেরিয়ার ওরিওন রকেটে করে আরো কয়েকটি পরিক্ষাধীন উপগ্ৰহের সাথে ওয়ালোপ্স দ্বীপ থেকে কালাম স্যাটকে উৎক্ষেপণ করা হয়েছিল।
রেকর্ড
কালাম স্যাটকে এশিয়া বুক অফ রেকর্ডস, ইন্ডিয়া বুক অফ রেকর্ডস এবং এসিস্ট ওয়ার্ল্ড রেকর্ডসে, "পৃথিবীর সবচেয়ে ক্ষুদ্ৰ এবং পাতলা কৃত্ৰিম উপগ্ৰহ" শিরোনামে আখ্যায়িত করা হয়েছিল।
গাজীর পট
গাজীর পট বাংলার ঐতিহ্যবাহী এক ধরনের লোকচিত্রকলা। লোকগীতির বিষয়বস্তু পীর বড়খাঁ গাজীর উপাখ্যান যাতে গাজী পীরের বিভিন্ন ঘটনা গীতি আকারে বর্ণনা করা হয়েছে। গাজীর পট উপাখ্যান পূর্বে বৃহত্তর ঢাকা, ময়মনসিংহ, সিলেট, কুমিল্লা, নোয়াখালী, যশোর, খুলনা, রাজশাহীর গ্রামাঞ্চলে বিনোদনের অন্যতম মাধ্যম ছিল। পুরাতন গাজীর পট বর্তমানে আশুতোষ সংগ্রহশালা, শিল্পাচার্য জয়নুল লোক ও কারুশিল্প জাদুঘর, বাংলা একাডেমি সংগ্রহশালা প্রভৃতি স্থানে সংরক্ষিত রয়েছে। উপাখ্যানের মূল উপজীব্য গাজী পীরের মাহাত্ম্য ও অলৌকিক ক্ষমতা, কৌতুক মিশ্রিত হিতোপদেশ এবং মৃত্যুর ভয়।
ঐতিহ্য
পটচিত্র সাধারণত ২৫টি প্যানেলে বিভক্ত এবং ৪'৮" x ১'১০" আকৃতির কাপড়ে অঙ্কিত থাকে। কেন্দ্রভাগের প্যানলটি ১২" x ২০'২৫" এবং কেন্দ্রের উপরে চার সারি এবং নিচে তিন সারি প্যানেল থাকে। প্যানেলগুলোর কেন্দ্রবিন্দুতে গাজী পীরের চিত্র এবং দুইপাশে মানিক পীর ও কালু পীরের চিত্র থাকে। অন্যান্য প্যানেলে বিভিন্ন ধরনের গাছ, প্রাণি এবং দেব-দেবী অঙ্কিত।
দোস্ত মোহাম্মদ খান বালুচ
সরদার দোস্ত মোহাম্মদ খান বালুচ ব্রিটিশদের সহায়তায় রেজা খান খান ও আমানুল্লাহ জাহানবাদীর নেতৃত্বে পারস্যদেশীয় সেনাবাহিনীর পশ্চিম বালুচিস্তান দখলের পূর্বে পশ্চিম বালুচিস্তানের শাসক ছিলেন।
শৈলশিরা
থাম্ব|জাপানের একটি পর্বতমালা থাম্ব|অ্যাপালাচিয়ান পর্বতমালার মধ্যে একটি স্ট্রিটগ্রাফিক রিজ থাম্ব|টুয়াসের প্রান্তগুলি হতে সৃষ্ট শৈলশিরা শৈলশিরা বা পর্বতশৃঙ্গ একটি ভৌগোলিক বৈশিষ্ট্য যা পাহাড় বা পাহাড়ের শৃঙ্খলে গঠিত যা কিছু দূরত্বে অবিচ্ছিন্ন চূড়া গঠন করে। শীর্ষ স্থান থেকে সংকীর্ণ ও দীর্ঘ অংশগুলি, উভয় প্রান্তে নিচে নেমে যাওয়া অঞ্চলকে বলা হয় রিজলাইন।
আবদ্ধ শৈলশিরা
পার্বত্য অঞ্চলে নদীর প্রবাহপথে কঠিন শিলাসমূহ বাঁধার সৃষ্টি করলে নদী এঁকেবেঁকে চলতে শুরু করে। এর ফলে নদীর একটি পাড় অপর পাড়কে আড়াল করে রাখে । ফলে নদীর গতিপথ সোজাসুজি বেশি দূর পর্যন্ত দেখতে পাওয়া যায় না, দূর থেকে মনে হয় যেন শৈলশিরাগুলি আবদ্ধ বা শৃঙ্খলিত অবস্থায় রয়েছে, যে কারণে এদের আবদ্ধ শৈলশিরা বা শৃঙ্খলিত শৈলশিরা বলে।
কর্তিত শৈলশিরা
পার্বত্য অঞ্চলে উচ্চগতিতে নদী তীব্রগতিতে ক্ষয়কার্য করতে করতে অগ্রসর হতে থাকে। এইসময় নদী তার প্রবাহপথে অবস্থিত শৈলশিরার অভিক্ষিপ্তাংশগুলিকে ক্ষয় করে কিছুটা সোজাপথে অগ্রসর হয়। এরকম ক্ষয়প্রাপ্ত শৈলশিরার অভিক্ষিপ্তাংশগুলিকে কর্তিত শৈলশিরা (Truncated Spur) বলে।
উদাহরণ
থাম্ব|পিরিন পর্বতের প্রধান শৈলশিরা হিমালয় পার্বত্য অঞ্চলে মন্দাকিনী নদীর গতিপথে অসংখ্য আবদ্ধ শৈলশিরা এবং তিস্তা, তোর্সা, মহানন্দা, জলঢাকা, প্রভৃতি নদীর উচ্চ প্রবাহে কর্তিত শৈলশিরা দেখতে পাওয়া যায় ।
স্নায়ু
কেন্দ্রীয় স্নায়ুতন্ত্রে, অনুরূপ গঠনকে নিউরাল ট্র্যাক্ট বলে।  নিউরনকে কখনও কখনও  স্নায়ু কোষ বলা হলেও এটি পুরোপুরি সঠিক নয়, যেহেতু অনেক নিউরনই স্নায়ু গঠন করে না, আবার স্নায়ুতে অ-নিউরন কোষ যেমন সোয়ান কোষ থাকে, যা অ্যাক্সনকে মায়েলিনে আবৃত করে রাখে।
প্রতিটি স্নায়ু রজ্জুর ন্যায় গঠন, যাতে অনেক অ্যাক্সন বা স্নায়ু তন্তু (nerve fibre) থাকে। একটি স্নায়ুর মধ্যে প্রতিটি অ্যাক্সন যোজক কলার একটি স্তর দ্বারা আবৃত থাকে, যাকে এন্ডোনিউরিয়াম বলে।এরকম অনেকগুলো অ্যাক্সন মিলে নার্ভ ফ্যাসিকল করে। প্রতিটি ফ্যাসিকল যোজক কলার একটি স্তর দ্বারা আবৃত থাকে, যাকে পেরিনিউরিয়াম বলে। শেষে, সমস্ত স্নায়ু যোজক কলার আরেকটি স্তর দ্বারা আবৃত থাকে, যাকে এপিনিউরিয়াম বলে।
প্রকারভেদ
সংকেত পরিবহনের উপর নির্ভর করে স্নায়ুকে তিনভাগে ভাগ করা হয়।
আলেহান্দ্রো গোন্সালেস ইনারিতু
আলেহান্দ্রো গোন্সালেস ইনারিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার পুরস্কার পেয়েছিলেন।
ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল ডেথ ত্রয়ী খ্যাত তিনটি চলচ্চিত্র আমোরেস পেররোস (২০০০), ২১ গ্রাম্‌স (২০০৩), ও বাবেল (২০০৬), এবং বিউতিফুল (২০১০), বার্ডম্যান বা (দ্য আনেক্সপেক্টেড ভার্চু অফ ইগনোরেন্স) ও দ্য রেভেন্যান্ট। তার শেষ তিনটি ছবিই বিপুল সফলতা অর্জন করেছে। বার্ডম্যান চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর দ্য রেভেন্যান্ট চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন।
মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়।
হাবিব জালিব বালুচ
হাবিব জালিব বালুচ একজন বালুচ জাতীয়তাবাদী রাজনীতিবিদ ছিলেন যিনি বালুচিস্তান জাতীয় দলের সাথে যুক্ত ছিলেন। তিনি দলটির সাধারণ সম্পাদক ছিলেন। তিনি পাকিস্তানি সিনেটের সদস্য হিসেবে দায়িত্ব পালন করেছেন। তিনি ছাত্রাবস্থায় বালুচ ছাত্রসংঘের সাথে যুক্ত ছিলেন। ২০১০ সালের ১৪ জুন কোয়েটায় অজ্ঞাত আততায়ীর গুলিতে নিহত হন তিনি।  তার মৃত্যুর প্রতিবাদে পাকিস্তানের বড় বড় শহরে বিক্ষোভ অনুষ্ঠিত হয় ও বালুচিস্তানে তিন দিনের হরতাল ডাকা হয়।
ডেভিড ক্রোনেনবার্গ
ডেভিড পল ক্রোনেনবার্গ (জন্ম: ১৫ই মার্চ, ১৯৪৩) কানাডীয় চলচ্চিত্র পরিচালক এবং অভিনেতা। বিশ্ব চলচ্চিত্র বর্তমানে "বডি হরর" বা "ভেনারিয়াল হরর" নামে যে নতুন ধরন বিকশিত হয়েছে তিনি তার অন্যতম প্রধান সংগঠক। মানব দেহের বিভিন্ন রূপান্তর ও ইনফেকশনের মাধ্যমে যে ভীতির সৃষ্টি হয় তাকে কেন্দ্র করে তিনি এক অনন্য নির্মাণ স্টাইলের সৃষ্টি করেছেন। তার ছবিতে মনস্তাত্ত্বিক বিষয়গুলো ক্ষণেই ক্ষণেই দৈহিক রূপ ধারণ করে। চলচ্চিত্র জীবনের প্রথম দিকে কেবল হরর বা বিজ্ঞান কল্পকাহিনীমূলক ছবির মাধ্যমেই এই স্টাইল ফুটিয়ে তুলতেন। পরবর্তীকালে অবশ্য বিভিন্ন ধরনের ছবি নির্মাণে মনোনিবেশ করেছেন।
আমিরা আল তাওয়িল
প্রিন্সেস আমিরাহ বিনতে আইদান বিন নায়েফ আল-তাওয়েল আল-ওতাইবি ( الاميرة اميرة بنت عيدان بن نايف الطويل العصيمي العتيبي  العتيبي  ; জন্ম ১৯ নভেম্বর, ১৯৮৩), যিনি ইংরাজী-ভাষী সংবাদমাধ্যম এবং মিডিয়াতে রাজকন্যা আমিরা আল-তাওয়িল নামেও পরিচিত, একজন সৌদি আরবের রাজকন্যা এবং দানবিক । সৌদ বংশের একটি অ-রাজকীয় ক্যাডেট শাখায় জন্ম নেওয়া রাজকন্যা, তার সুপুত্র ভাই প্রিন্স আল-ওয়ালিদ বিন তালাল আল সৌদকে বিয়ে করেন এবং আল-ওয়ালিদ বিন তালাল ফাউন্ডেশনের ভাইস চেয়ারপারসনের ভূমিকা গ্রহণ করেন। প্রিন্সেস আমিরা সিলাটেচ ট্রাস্টি বোর্ডের সদস্য এবং বর্তমানে এমিরতি বিলিয়নেয়ার খলিফা বিন বাট্টি আল মুহাইয়ের সাথে তার বিয়ে হয়েছে।
প্রথম জীবন
আল-তাওয়েল সৌদি আরবের রিয়াদে জন্মগ্রহণ করেছিলেন। তার পিতা হলেন আইদন বিন নায়েফ আল-তাওয়েল আল-ওতাবি। রিয়াদে তার তালাকপ্রাপ্ত মা এবং তার দাদা-দাদির কাছে বেড়ে ওঠেন। ১৮ বছর বয়সে তিনি স্কুলের কাগজের জন্য একটি সাক্ষাৎকার পরিচালনা করতে গিয়ে তার থেকে ২৮ বছর বড় প্রিন্স আলওয়ালিদ বিন তালালের সাথে দেখা করেছিলেন । অবশেষে, তারা ২০০৮ সালে বিবাহ করেছিলেন এবং পরে ২০১৩ সালের নভেম্বর মাসে তাদের বিবাহবিচ্ছেদ হয়েছিল। প্রিন্সেস আমেরা বিজনেস অ্যাডমিনিস্ট্রেশন ডিগ্রি নিয়ে নিউ হ্যাভেন ইউনিভার্সিটির একজন ম্যাগনা কাম লাউড গ্র্যাজুয়েট।
মানবিক কার্যক্রম
সৌদি আরবের আলওয়ালিদ বিন তালাল ফাউন্ডেশনের ভাইস-চেয়ারপারসন এবং কার্যনির্বাহী কমিটির প্রধান হিসাবে, আলওয়ালিদ বিন তালাল ফাউন্ডেশন - গ্লোবাল, (বর্তমানে আলওয়ালিদ ফিলান্ট্রোপিজ নামে পরিচিত), এবং টাইম এন্টারটেইনমেন্টের চেয়ারপারসন, রাজকন্যা আমেরা সৌদি আরব এবং সারা বিশ্ব জুড়ে বিস্তৃত মানবিক স্বার্থকে সমর্থন করে। ফাউন্ডেশনটি একটি আন্তর্জাতিক, অলাভজনক সংস্থা যা দারিদ্র্য বিমোচন, দুর্যোগ ত্রাণ, আন্তঃসম্পর্কীয় কথোপকথন এবং মহিলা ক্ষমতায়নের লক্ষ্যে পরিচালিত কর্মসূচী এবং প্রকল্পগুলির জন্য নিবেদিত।
কিংডম হোল্ডিং কোম্পানির চেয়ারপারসন হিসাবে তিনি বিশ্বের প্রতি সবচেয়ে চ্যালেঞ্জপূর্ণ চ্যালেঞ্জগুলি আরও ভালভাবে বোঝার প্রয়াসে আলওয়ালিদ বিন তালাল ফাউন্ডেশনের পক্ষে ব্যাপকভাবে ভ্রমণ করেন। এনজিও এবং অন্যান্য সহায়তা ও উন্নয়ন সংস্থাগুলিতে পরিদর্শন করতে গিয়ে তিনি সৌদি নারীদের ভাবমূর্তি উন্নত ও উন্নীত করার লক্ষ্যে রয়েছেন যেখানে তিনি ফাউন্ডেশনের প্রতিনিধিত্ব করছেন, প্রকল্প বাস্তবায়ন করছেন এবং ক্ষেত্রের পরিষেবা ভ্রমণের ব্যবস্থা করছেন। তিনি পঁচাত্তরেরও বেশি দেশ সফর করেছেন।
রাজকন্যা বুর্কিনা ফাসোর আলওয়ালিদ বিন তালাল গ্রাম এতিমখানা উদ্বোধন করেছেন এবং দেশের বন্যার ক্ষতিগ্রস্থদের সহায়তা ও ত্রাণ সরবরাহ এবং শিক্ষায় সহায়তা দেওয়ার জন্য পাকিস্তান ভ্রমণ করেছিলেন। অ্যাডিনবার্গের ডিউক প্রিন্স ফিলিপের সাথে একসাথে প্রিন্সেস আমেরা ক্যামব্রিজ বিশ্ববিদ্যালয়ে প্রিন্স আলওয়ালিদ বিন তালাল সেন্টার অফ ইসলামিক স্টাডিজের আনুষ্ঠানিক উদ্বোধন করেছিলেন, যেখানে তিনি প্রিন্স ফিলিপের কাছ থেকে বহিরাগত দানবীর জন্য ৮০০ তম বার্ষিকী পদক গ্রহণ করেছিলেন। সম্প্রতি তিনি সোমালিয়ায় একটি ত্রাণ মিশনের নেতৃত্ব দিয়েছেন, যেখানে তিনি এবং তার প্রাক্তন স্বামী প্রিন্স আলওয়ালিদ বিন তালাল ফাউন্ডেশন-কর্তৃক সহায়তা বিতরণের তদারকি করেছিলেন।
প্রিন্সেস আমেরা মার্কিন যুক্তরাষ্ট্রে এনবিসি টুডে, সিএনএন ইন্টারন্যাশনাল এবং এনপিআর, পাশাপাশি টাইম ম্যাগাজিনে এবং ফরেইন পলিসি ম্যগাজিনে তার দেশ সৌদি আরবে মহিলাদের গাড়ি চালানোর অধিকার এবং সৌদি সমাজে পুরোপুরি অবদান রাখতে বিস্তৃতভাবে নারীর সামগ্রিক ক্ষমতায়নের কথা বলেছেন। তিনি নিউজউইক, ডেইলি বিস্ট এবং দ্য হাফিংটন পোস্টে উপস্থিত হয়েছেন, এবং পাইয়ার্স মরগান তার সাক্ষাৎকার নিয়েছিলেন। তিনি ২০১১ সালে ক্লিনটন গ্লোবাল ইনিশিয়েটিভের "ভয়েসস ফর চেঞ্জ ইন মিডল ইস্ট অ্যান্ড উত্তর আফ্রিকা" শীর্ষক এক বিশেষ অধিবেশনে বক্তব্য রেখেছিলেন, যেখানে তিনি মার্কিন প্রেসিডেন্ট বিল ক্লিনটনের সাথে এই অঞ্চলে পরিবর্তনের জন্য বর্তমান আন্দোলন সম্পর্কে তার মতামত নিয়ে আলোচনা করেছেন। সংস্কারের জন্য তার স্ব-বর্ণিত পদ্ধতির একটি "বিপ্লব নয়, বিবর্তন" । তার বক্তব্যে তিনি বলেছেন: "“লোকেরা তাদের দাবি নিয়ে রাস্তায় নামে যখন তাদের সরকার তা শুনতে পায়না। যদি আমরা এই অঞ্চলে স্হিতিশীলতা চাই, আমাদের অবশ্যই নাগরিক সমাজের প্রতিষ্ঠান তৈরি করতে হবে যাতে লোকেরা এই প্রতিষ্ঠানের মাধ্যমে তাদের দাবিগুলি প্রকাশ করতে পারে। আমরা যদি অঞ্চলে সমৃদ্ধি চাই তবে আমাদের অবশ্যই উত্সাহিত উদ্যোগের মাধ্যমে তরুণদের মধ্যে বিনিয়োগ করতে হবে।" তিনি আরও বলেছেন যে তিনি সৌদি রাস্তায় গাড়ি চালানো প্রথম মহিলাদের মধ্যে থাকতে চান। রাজকন্যা আমিরাকে সম্প্রতি ব্লুমবার্গে চার্লি রোজের সাথে সাক্ষাৎকার দেওয়া হয়েছিল এবং তিনি আলওয়ালিদ ফাউন্ডেশনের মাধ্যমে সৌদি আরবে সম অধিকার এবং মহিলা ক্ষমতায়নের জন্য তার কাজ সম্পর্কে কথা বলেছেন। তার স্বামী যুবরাজ আল ওয়ালিদকে তার ভাই প্রিন্স খালিদ আমিরার আমেরিকান মিডিয়ায় উপস্থিতি নিয়ন্ত্রণ করার জন্য সতর্ক করেছিল অন্যথায় পরবর্তী সময়ে পূর্বের সতর্কতা ছাড়াই তাদের শাস্তি দেওয়া হবে। এই উত্তেজনা তাদের বিবাহবিচ্ছেদের দিকে পরিচালিত করে।
তিনি অঞ্চলটিতে বেকারত্ব মোকাবেলার জন্য আরব বিশ্বে যুব ক্ষমতায়নের উপর প্রতিজ্ঞাবধ্ব একটি আন্তর্জাতিক যুব কর্মসংস্থান সংস্থা সিলেটেচের ট্রাস্টি বোর্ডের সদস্য। তিনি প্রতিবন্ধী শিশু সমিতির সম্মানসূচক সদস্য এবং সৌদি স্বেচ্ছাসেবক সমিতির সম্মানিত বোর্ড সদস্য।এ্ছারাও তিনি টাইমস এন্টারটেইনমেন্টের প্রতিষ্ঠাতা ও সিইও এবং একটি বেসরকারী প্রতিষ্ঠান তাসামি (যা সামাজিক উদ্যোক্তা প্রচার করে) এর সহ প্রতিষ্ঠাতা।
মতিলাল শীল
thumb|মতিলাল শীল মতিলাল শীল (১৭৯২ - ২০মে ১৮৫৪) একজন বিখ্যাত ব্যবসায়ী, সমাজসেবী এবং দানবীর। মতিলাল শীল কলকাতার কলুটোলার বাসিন্দা ছিলেন। তার বাবার নাম চৈতন্যচরণ।
ব্যবসায়ী জীবন
ফোর্ট উইলিয়ামে সামরিক কর্মচারীদের প্রয়োজনীয় সামগ্রী সরবরাহের মধ্যে দিয়ে তার অর্থোপার্জনের শুরু । এর পর তিনি শিশি বোতল এবং ছিপির ব্যবসা শুরু করেন । কিছুদিন তিনি বালিখালের কাস্টমস দারোগা ছিলেন। ১৮২০ থেকে ১৮৩৪ খ্রিষ্টাব্দ পর্যন্ত তিনি বিভিন্ন ইউরোপীয় প্রতিষ্ঠানের মুৎসুদ্দীর কাজ করেন। এই সময়ে আমদানী রপ্তানী ব্যবসায়ে লিপ্ত হয়ে রুস্তমজী কাওয়াসজী এবং দ্বারকানাথ ঠাকুরের মত প্রতিপত্তিশালী এবং বিখ্যাত ব্যবসায়ী হন। তিনি জাহাজ শিল্পে যোগ দিয়ে বিদেশীদের সাথে প্রতিযোগিতা করেন । আন্তর্দেশীয় জাহাজ ব্যবসায়ে তিনিই প্রথম বাষ্পীয় পোত ব্যবহার করেন।
সমাজসেবা
১৮৪৩ খ্রিষ্টাব্দে তিনি শীলস্ ফ্রী কলেজ প্রতিষ্ঠা করেন এবং ইহুদী শিক্ষকদের দ্বারা ধর্মনিরপেক্ষ শিক্ষার ব্যবস্থা করেন। তিনি বিভিন্ন জনহিতকর কাজে বহু অর্থ ব্যয় করেছেন। তিনি ১৮৪৬ খ্রিষ্টাব্দে হিন্দু চ্যারিটেবল ইনস্টিটিউশন এবং ১৮৫৩ খ্রিষ্টাব্দে হিন্দু মেট্রোপলিটান কলেজ স্থাপনে সহযোগিতা এবং অর্থসাহায্য করেন। তিনি ১৮৪৬ খ্রিষ্টাব্দে বেলঘরিয়া অতিথিশালা এবং স্নানার্থীদের জন্য গঙ্গাতীরে মতিলাল ঘাট স্থাপন করেন। তিনি কলকাতা মেডিকেল কলেজের জন্য অনেক জমি দান করেছিলেন। তিনি ধর্মসভার একজন নেতৃস্থানীয় হলেও ঈশ্বরচন্দ্র বিদ্যাসাগর প্রবর্তিত বিধবা বিবাহ আন্দোলনের সমর্থক ছিলেন।
শঙ্করপুর, পশ্চিম বর্ধমান
শঙ্করপুর ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার অধীনস্থ অন্ডাল থানার অধীনস্থ একটি সেন্সাস টাউন।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭ মিটার (২২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে শকরপুর শহরের জনসংখ্যা হল ৫৯২১ জন। এর মধ্যে পুরুষ ৫৩%, এবং নারী ৪৭%।
এখানে সাক্ষরতার হার ৬০%, । পুরুষদের মধ্যে সাক্ষরতার হার ৬৮%, এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে শঙ্করপুরের এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
জাতীয় ক্রীড়া দল
300px|thumb|১৯৮৬ সালে প্রথমবারের মতো আন্তর্জাতিক ক্রিকেটে অংশগ্রহণকারী [[বাংলাদেশ জাতীয় ক্রিকেট দল।]]
জাতীয় ক্রীড়া দল কোন নির্দিষ্ট ক্রীড়ায় সংশ্লিষ্ট দেশের প্রতিনিধিত্বকারী একটি দল। এটি একটি ক্রীড়া পরিভাষা। সচরাচর এটি জাতীয় দল নামেই সমধিক পরিচিত। দলটি কোন নির্দিষ্ট ক্লাব বা অঞ্চলের ক্ষেত্রে ব্যবহার করা হয় না। পরিভাষাটি সাধারণতঃ দলগত ক্রীড়ার জন্যেই প্রযোজ্য। তারপরও দেশের প্রতিনিধি হিসেবে ব্যক্তিগত পর্যায়েও এর ব্যবহার হয়ে থাকে। ব্যক্তির ফলাফলকে অনেক সময় দলের ফলাফলরূপে গণ্য করা হয়।
বিভিন্ন পর্যায় বা স্তরে ও বয়স পর্যায়ে প্রতিদ্বন্দ্বিতা করতে দেখা যায়। সেজন্যে জাতীয় দলে অনেক ধরনের নির্বাচন প্রক্রিয়া অনুসরণ করতে হয়। তবে জাতীয় দলে সদা-সর্বদাই সেরা খেলোয়াড়দেরকে অন্তর্ভুক্ত করা হয় না। অন্যান্য ক্রীড়া দলের ন্যায় জাতীয় দলেও লিঙ্গ, বয়স কিংবা অন্য কোন প্রক্রিয়ার মাধ্যমে বিভক্ত করা হয়। মর্যাদাসম্পন্ন জাতীয় দলে প্রায়শঃই জ্যেষ্ঠ পুরুষ ও জ্যেষ্ঠ মহিলা দল হয়ে থাকে। কিন্তু তারা যে সর্বাপেক্ষা জনপ্রিয় অথবা সফলতার ভাগিদার তা বলা যাবে না।
অধিকাংশ ক্ষেত্রেই জাতীয় দল কোন একটি স্বাধীন, সার্বভৌম রাষ্ট্রের পক্ষে এককভাবে প্রতিনিধিত্ব করে থাকে। তবে অনেকগুলো ক্রীড়ায় ইংল্যান্ড, উত্তর আয়ারল্যান্ড, স্কটল্যান্ড এবং ওয়েলস পৃথকভাবে জাতীয় দল প্রেরণ করে থাকে। কিন্তু অলিম্পিক প্রতিযোগিতায় সম্মিলিতভাবে যুক্তরাজ্য দল নামে জাতীয় দল প্রেরণ করে। রাগবি ইউনিয়নে আয়ারল্যান্ড জাতীয় রাগবি ইউনিয়ন দল আয়ারল্যান্ড প্রজাতন্ত্র এবং উত্তর আয়ারল্যান্ডের প্রতিনিধিত্ব করে। এছাড়াও, সর্বদলীয় আয়ারল্যান্ড দল নামে অনেকগুলো ক্রীড়ায় মাঠে নামে।
জনপ্রিয়তা
জাতীয় দলের জনপ্রিয়তা ও গ্রহণযোগ্যতা অনেকগুলো অনুঘটকের উপর নির্ভর করে। তন্মধ্যে নির্দিষ্ট ক্রীড়াটি সংশ্লিষ্ট দেশের জনগোষ্ঠীর আগ্রহ ও জনপ্রিয়তার উপর অনেকাংশে নির্ভরশীল। কিছু দেশে নির্দিষ্ট ক্রীড়াটি অত্যন্ত জনপ্রিয় ও কখনোবা তা জাতীয় পর্যায়ের ক্রীড়া হিসেবে গণ্য হয়। নিজ দেশে প্রতিযোগিতা অনুষ্ঠিত না হওয়া স্বত্ত্বেও জাতীয় দল জনপ্রিয়তা পেতে পারে। পাপুয়া নিউগিনি জাতীয় রাগবি লীগ দল প্রকৃত অর্থেই ঐ দেশে জনপ্রিয় কিন্তু সর্বোচ্চ পর্যায়ের প্রতিযোগিতা হিসেবে রাগবি লীগ বিশ্বকাপে তেমনটা নয়।
কোন দেশের অভ্যন্তরে নির্দিষ্ট ক্রীড়াটি কোন জনগোষ্ঠীর কাছে জনপ্রিয়তা পেতে পারে। উদাহরণস্বরূপ: মহিলাদের দলটি পুরুষদের দলের তুলনায় জনপ্রিয়তা পেতে পারে যদি সংশ্লিষ্ট ক্রীড়ায় তাদের অংশগ্রহণ অধিক থাকে।
আন্তর্জাতিক প্রতিযোগিতায় জনপ্রিয়তার সাথে দলের অংশগ্রহণ জাতীয় ক্রীড়া দলের জনপ্রিয়তা সর্বাপেক্ষা প্রভাববিস্তার করে। বৈশ্বিক পর্যায়ে অংশগ্রহণের ফলে এ মর্যাদা উত্তরোত্তর বৃদ্ধি পেয়ে থাকে।
যে-সকল প্রতিযোগিতায় অধিকাংশ দল অংশগ্রহণ করে সেগুলো অধিক জনপ্রিয়তা পায়। বহু-ক্রীড়া আন্তর্জাতিক প্রতিযোগিতারূপে অলিম্পিক গেমস, কমনওয়েলথ গেমসে সকল দলের অংশগ্রহণের সাথে জড়িত। নির্দিষ্ট ক্রীড়ার অন্যান্য প্রতিযোগিতারূপে ফিফা বিশ্বকাপ, রাগবি বিশ্বকাপ (রাগবি ইউনিয়ন) ও ক্রিকেট বিশ্বকাপে খেলার জন্য অনেক দলকে বাছাই-পর্বে অংশ নিতে হয়।
অংশগ্রহণের যোগ্যতা
অনেক ধরনের নিয়ম-কানুন বা পদ্ধতি ব্যবহার করে জাতীয় দলের খেলোয়াড়রূপে নির্ধারণ করা হয়। ফুটবলে সংশ্লিষ্ট দেশের নাগরিকসহ পাসপোর্ট বহন করতে হয়। অথবা, জন্মস্থান অথবা, পিতা-মাতা বা দাদার জন্মস্থান অথবা আঠারো বছর পূর্তির পর পাঁচ বছর অবস্থান করলে তিনি এ মর্যাদা পেতে পারেন। রাগবি ইউনিয়নে জন্মস্থান অথবা, পিতা-মাতা বা দাদার জন্মস্থান অথবা তিন পাঁচ বছর অবস্থান করলে তিনি এ মর্যাদা পেতে পারেন। তবে কোন খেলোয়াড় যদি কোন একটি জাতীয় দলে খেলেন, তাহলে তিনি অন্য দেশের হয়ে একই স্তরে অথবা জ্যেষ্ঠদের দলে খেলতে পারবেন না।
মোবিল, অ্যালাবামা
অ্যালাবামা একমাত্র লবণাক্ত জলের বন্দর, মোবিল মোবিল উপসাগরের শীর্ষভাগে মোবিল নদীতে এবং উত্তর-মধ্য উপসাগরীয় উপকূলে অবস্থিত। মোবিল বন্দর ফরাসি উপনিবেশিক ও স্থানীয় আমেরিকানদের মধ্যে একটি গুরুত্বপূর্ণ বাণিজ্য কেন্দ্র হিসাবে স্থাপনের মধ্য দিয়ে যুক্তরাষ্ট্রের ১২তম বৃহৎ বন্দর হিসাবে বর্তমানের ভূমিকা অবধি সর্বদা শহরের অর্থনৈতিক উন্নতিতে মূল ভূমিকা পালন করেছে।
মোবিল হল মোবিল মহানগর অঞ্চলের প্রধান পৌরসভা। এই অঞ্চলটি ৪,১২,৯৯২ জনসংখ্যার সাথে কেবলমাত্র মোবিল কাউন্টির দ্বারা গঠিত; এটি রাজ্যের তৃতীয় বৃহত্তম মহানগর পরিসংখ্যান অঞ্চল। মোট ৬,০৪,৭২৬ জন বাসিন্দার সাথে রাজ্যের দ্বিতীয় বৃহত্তম মোবিল-ড্যাফনে-ফেয়ারহোপ সিএসএ-এর বৃহত্তম শহর হল মোবিল। ২০১১ সালের হিসাবে, মোবিলের ৬০ মাইল (১০০ কিলোমিটার) ব্যাসার্ধের মধ্যে জনসংখ্যা ১২,৬২,৯০৭ জন।
ফরারি লুইসিয়ানার প্রথম রাজধানী হিসাবে ১৭০২ সালে মোবিল শহরটি প্রতিষ্ঠিত হয়। মোবিল প্রথম ১০০ বছরে ফ্রান্স, তারপরে ব্রিটেন এবং শেষ অবধি স্পেনের একটি উপনিবেশ ছিল। স্পেনের পশ্চিম ফ্লোরিডার প্রেসিডেন্ট জেমস ম্যাডিসন কর্তৃক জোটবদ্ধ হয়ে, মোবিল শহরটি ১৮১৩ সালে মার্কিন যুক্তরাষ্ট্রের অংশে পরিণত হয়। শহরটিকে রক্ষাকারী দুটি দুর্গে ইউনিয়ন জয়ের পরে ১৮৬৫ সালের ১২ এপ্রিল শহরটি যুক্তরাষ্ট্রীয় বাহিনীর কাছে আত্মসমর্পণ করে। ঘটনাটি শেরম্যানের সাথে জনস্টনের আত্মসমর্পণের আলোচনার খবরের পাশাপাশি, টেলরকে তার ইউনিয়ন প্রতিমন্ত্রী মেজর জেনারেল এডওয়ার্ড আর এস ক্যানবির সাথে বৈঠক করার জন্য নেতৃত্ব দিয়েছিল। এই দুই জেনারেল ২ মে মোবাইলের কয়েক মাইল উত্তরে মিলিত হয়। ৪৮ ঘণ্টা যুদ্ধের বিষয়ে একমত হওয়ার পরে, জেনারেলরা খাবার, পানীয় ও প্রাণবন্ত সংগীতের একটি আল ফ্রেস্কো মধ্যাহ্নভোজ উপভোগ করেন। লি ও গ্রান্টের মধ্যে টেলর একই শর্তাবলীর সাথে একমত হয়েছিলেন ক্যানবি। টেলর শর্তাবলী গ্রহণ করে এবং ৪ মে অ্যালাবামার সিট্রোনেলে তাঁর কমান্ড সমর্পণ করে।
উপসাগরীয় উপকূলের অন্যতম একটি সাংস্কৃতিক কেন্দ্র হিসাবে বিবেচিত, মোবিলের বেশ কয়েকটি আর্ট মিউজিয়াম, একটি সিম্ফনি অর্কেস্ট্রা, পেশাদার অপেরা, পেশাদার ব্যালে সংস্থা এবং ঐতিহাসিক স্থাপত্যের বিশাল সমাবেশ রয়েছে। মোবিল মার্কিন যুক্তরাষ্ট্রের সবচেয়ে পুরানো সংগঠিত কার্নিভাল বা মার্দি গ্রাস উদ্‌যাপনের জন্য পরিচিত। শহরের ফরারি ক্যাথলিক উপনিবেশিক বসতি স্থাপনকারীরা ১৮তম শতাব্দীর প্রথম দশক থেকে এই উৎসব উদ্‌যাপন করে। মার্কিন যুক্তরাষ্ট্রে ১৮৩০ সালের শুরুতে একটি কুচকাওয়াজ উদ্‌যাপনের জন্য মোবাইল প্রথম আনুষ্ঠানিকভাবে সংগঠিত কার্নিভাল  মিস্টিক সোসাইটি আয়োজন করে। (নিউ অরলিন্স, এই জাতীয় দলকে ক্রাই বলা হয়।)
ভূগোল
মোবিল মার্কিন যুক্তরাষ্ট্রের আলাবামা রাজ্যের দক্ষিণ-পশ্চিমাঞ্চলে অবস্থিত। এটি মহাসড়কের মাধ্যমে রাজ্যের রাজধানী মন্টগামারির ১৬৮ মাইল (২৭০ কিমি) দক্ষিণ-পশ্চিমে; ফ্লোরিডার পেনসাকোলা থেকে ৫৮ মাইল (৯৩ কিমি) পশ্চিমে; এবং নিউ অর্লিন্সের উত্তর-পূর্বে ১৪৪ মাইল (২৩২ কিমি) অবস্থিত।
জলবায়ু
মেক্সিকো উপসাগরে মোবিলের ভৌগোলিক অবস্থান গরম-আর্দ্র গ্রীষ্ম ও হালকা-বৃষ্টির শীতকাল সহ একটি হালকা উপক্রান্তীয় জলবায়ু (কোপেন সিএফএ) প্রদান করে। নথিভুক্ত নিম্ন তাপমাত্রা −১ ডিগ্রি ফারেনহাইট (−১৮ ডিগ্রি সেলসিয়াস) ছিল, যা ১৮৮৯ সালের ১৩ই ফেব্রুয়ারি পরিলক্ষিত হয়েছিল, এবং নথিভুক্ত সর্বোচ্চ তাপমাত্রা ১০৫ ডিগ্রি ফারেনহাইট (৪১ ডিগ্রি সেলসিয়াস) ছিল, যা ২০০০ সালের ২৯শে আগস্ট পরিলক্ষিত হয়েছিল।
দ্য ক্লাইমেট কর্পোরেশন ২০০৭ সালের একটি সমীক্ষা নির্ধারণ করেছে, যে মোবিল হল ৩০ বছরের সময়কালে ৬৬.৩ ইঞ্চির (১,৬৮০ মিমি) গড় বার্ষিক বৃষ্টিপাত সহ সংলগ্ন ৪৮ টি রাজ্যের মধ্যে সবচেয়ে আর্দ্র শহর। মোবিল শহরে প্রতি বছর গড়ে ১২০ দিন কমপক্ষে ০.০১ ইঞ্চি (০.৩ মিমি) বৃষ্টি হয়। সারা বছরই ভারী বৃষ্টিপাত হয়। গড়ে, জুলাই ও আগস্ট মাস হল সবচেয়ে আদ্রতাপূর্ণ মাস, যেখানে ঘন ঘন ও প্রায়শই ভারী বর্ষণ ও বজ্রপাত হয়। অক্টোবর মাসটি অন্য সব মাসের তুলনায় কিছুটা শুষ্ক মাস হিসাবে পরিলক্ষিত হয়। মোবিলে তুষারপাত হল বিরল ঘটনা, শেষ তুষারপাত ২০১৭ সালের ৮ই ডিসেম্বর হয়েছিল; এর আগে, শেষ তুষারপাত প্রায় চার বছর পূর্বে ২০১৭ সালের ২৭শে জানুয়ারি হয়েছিল।
মোবিল মাঝে মাঝে বড় গ্রীষ্মমন্ডলীয় ঝড় ও হারিকেন দ্বারা প্রভাবিত হয়। শহরটি ১৯৭৯ সালের ১২ই সেপ্টেম্বর রাতে একটি বড় প্রাকৃতিক দুর্যোগের শিকার হয়, যখন ৩য় শ্রেণির হারিকেন ফ্রেডেরিক শহরের কেন্দ্রস্থলের উপর দিয়ে অতিক্রম করেছিল। ঝড়ে মোবাইল ও আশেপাশের এলাকার ব্যাপক ক্ষতি হয়। ১৯৯৫ সালের ৪ঠা অক্টোবর হারিকেন ওপাল ও ২০০৪ সালের ১৬ই সেপ্টেম্বর হারিকেন ইভানের দ্বারা মোবিল শহরে মাঝারি ক্ষতি হয়েছিল।
২০০৫ সালের ২৯শে আগস্টে সংগঠিত হারিকেন ক্যাটরিনার থেকে মোবিল শহরে মিলিয়ন মিলিয়ন ডলারের ক্ষতির সম্মুখীন হয়েছিল, যা উপসাগরীয় উপকূলের বেশিরভাগ শহরগুলির ক্ষতি করেছিল। একটি ঝড়ের দ্বারা সৃষ্ট ১১.৪৫ ফুট (৩.৪৯ মিটার) উচ্চতর ঢেউ শহরের কেন্দ্রস্থল, ব্যাটলশিপ পার্কওয়ে ও এলিভেটেড জুবিলি পার্কওয়েতে ব্যাপক বন্যার সঙ্গে শহরের পূর্ব অংশগুলিকে ক্ষতিগ্রস্ত করেছিল।
সংস্কৃতি
থাম্ব|[[স্প্রিং হিল কলেজ|স্প্রিং হিল কলেজের বিদ্যায়তনে অ্যাজেলিয়া ট্রেইল মেইডস]] পরবর্তী ব্রিটিশ ও আমেরিকান প্রভাব ছাড়াও মোবিলের ফরাসি ও স্প্যানিশ ঔপনিবেশিক ইতিহাস এটিকে ফরাসি, স্প্যানিশ, ক্রেওল, আফ্রিকান ও ক্যাথলিক ঐতিহ্য দ্বারা আলাদা একটি সংস্কৃতি দিয়েছে। এটি আলাবামা রাজ্যের অন্যান্য সমস্ত শহর থেকে আলাদা। বার্ষিক কার্নিভাল উদযাপন সম্ভবত পার্থক্যের সেরা উদাহরণ। মোবিল হল মার্কিন যুক্তরাষ্ট্রের মার্দি গ্রাস উদযাপনের জন্মস্থান ও শহরের সবচেয়ে পুরানো উদযাপন, যা ফরাসি ঔপনিবেশিক আমলে ১৮তম শতকের গোড়ার দিকে শুরু হয়েছিল।
মোবিলে কার্নিভাল শুরু থেকে ৩০০ বছর ধরে একটি শান্ত ফরাসি ক্যাথলিক ঐতিহ্য হিসাবে মূলধারার বহু-সপ্তাহের উদযাপনে বিকশিত হয়েছে, যা আজ সংস্কৃতির একটি বর্ণালীকে সংযুক্ত করে। মোবিলের দাপ্তরিক সাংস্কৃতিক দূত হল অ্যাজেলিয়া ট্রেইল মেইডস, যা দক্ষিণের আতিথেয়তার আদর্শকে মূর্ত করে।
স্বাস্থ্যসেবা
থাম্ব|বাম|২০০৯ সালে মোবিল ইনফার্মারি মেডিকেল সেন্টার থাম্ব|বাম|২০০৯ সালে প্রভিডেন্স হাসপাতাল মোবিল কেন্দ্রীয় উপসাগরীয় উপকূলে ওষুধের আঞ্চলিক কেন্দ্র হিসেবে কাজ করে, যেখানে ৮৫০ জনেরও বেশি চিকিত্সক এবং ১৭৫ জন দন্ত চিকিৎসক রয়েছে। শহরের সীমানার মধ্যে চারটি প্রধান চিকিৎসা কেন্দ্র রয়েছে।
মোবিল ইনফার্মারি মেডিকেল সেন্টারে ৭০৪ টি শয্যা রয়েছে এবং এটি রাজ্যের বৃহত্তম অলাভজনক হাসপাতাল। এটি ১৯১০ সালে প্রতিষ্ঠিত হয়েছিল। প্রভিডেন্স হাসপাতালে ৩৪৯ টি শয্যা রয়েছে। এটি ১৮৫৪ সালে মেরিল্যান্ড রাজ্যের এমিতসবার্গের ডটারস অব চ্যারিটি দ্বারা প্রতিষ্ঠিত হয়েছিল। ইউনিভার্সিটি অব সাউথ অ্যালাবামা মেডিকেল সেন্টারে ৩৪৬ টি শয্যা রয়েছে। প্রতিষ্ঠানটির শিকড় ১৮৩০ সালে পুরানো শহরের মালিকানাধীন মোবিল সিটি হাসপাতাল এবং সংশ্লিষ্ট চিকিৎসা বিদ্যালয়ের সঙ্গে যুক্ত রয়েছে। এটি শিক্ষণ হাসপাতালকে অ্যালাবামা জনস্বাস্থ্য বিভাগ দ্বারা মোবিলের একমাত্র প্রথম স্তরের ট্রমা সেন্টার হিসাবে মনোনীত করা হয়েছে।  এটি একটি আঞ্চলিক বার্ন সেন্টারও বটে। স্প্রিংহিল মেডিকেল সেন্টার ২৫২ টি শয্যা সহ ১৯৭৫ সালে প্রতিষ্ঠিত হয়েছিল। এটি মোবিলের একমাত্র লাভজনক পরিষেবা প্রদান করে।
অর্থনীতি
থাম্ব|বাম|চিকাসাও খাঁড়িতে মোবিল বন্দর মোবিলের প্রধান শিল্প হল মহাকাশ, ইস্পাত, জাহাজ নির্মাণ, খুচরা, পরিষেবা, নির্মাণ, ওষুধ ও উৎপাদন। বেশ কয়েক দশক ধরে অর্থনৈতিক অবক্ষয়ের পরে, মোবিলের অর্থনীতি ১৯৮০-এর দশকের শেষদিকে পুনরায় প্রসারিত হতে শুরু করে। ৮৭ টি নতুন সংস্থার প্রতিষ্ঠা ও ৩৯৯ টি বিদ্যমান সংস্থাসমূহের সম্প্রসারণের কারণে ১৯৯৩ সাল থেকে ২০০৩ সালের মধ্যে প্রায় ১৩,৯৮৩ টি নতুন কর্মসংস্থান সৃষ্টি হয়।
মোবিলে প্রতিষ্ঠিত বা ভিত্তি করে গড়ে উঠেছে ও পরে বিলুপ্ত হয়েছে, এমন সংস্থাগুলির মধ্যে অ্যালাবামা ড্রাইডক অ্যান্ড শিপ বিল্ডিং কোম্পানি, ডেলচ্যাম্পস ও গাইফার অন্তর্ভুক্ত রয়েছে।  অতীতে শহরটিকে ভিত্তি করে পরিচালিত বর্তমানকালের কোম্পানিগুলির মধ্যে চেকারস, মিনোল্টা-কিউএমএস, মরিসনস ও ওয়াটারম্যান স্টিমশিপ কর্পোরেশন রয়েছে।
স্টারগেজার
স্টারগেজার লিলি ওরিয়েন্টাল গ্রুপের একটি হাইব্রিড লিলি। পরিণত বয়সে খাড়া অবস্থায় দৈর্ঘ্য ৩৬ ইঞ্চি, পরিধি ১২ থেকে ১৬ ইঞ্চি হয়। ফুলের রং সাদা, লাল, গোলাপী হয়ে থাকে। একটি গাছে ৪ থেকে ৫টি ফুল ধরে। দ্রুতবর্ধনশীল এই গুল্মের জন্য পূর্ণ সূর্যালোক ও পানি নিষ্কাশন ব্যবস্থা বিশিষ্ট উর্বর বেলে-দোঁআশ মাটি প্রয়োজন। গাছটি এ.এস.পি.সি.এ. এর প্রতিবেদন অনুযায়ী বিড়ালের জন্য বিষাক্ত।
১৯৭৮ সালে লেসলি উড্রিফ প্রথম স্টারগেজার উদ্ভাবন করেন। তিনি মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অধিবাসী। এর নাম স্টারগেজার করা হয় কারণ প্রস্ফুটিত অবস্থায় এটি তারার দিকে মুখ করে থাকে| এটি উত্তর আমেরিকার সর্বত্র এবং ঢাকাতে পরিচিত একটি ফুল।
‘এম’ সার্কেল
এম সার্কেল মেরিল্যান্ড বিশ্ববিদ্যালয়ের ক্যাম্পাসের পার্কে অবস্থিত একটি ফুল শোভিত চিহ্ন। আমেরিকান দ্বিবার্ষিকী উদযাপনের জন্য ১৯৭৬ সালে এটি তৈরি হয়েছিল। বৃত্তটি তার কেন্দ্রে বৃহৎ পুষ্পশোভিত "এম" এর জন্য খ্যাতিযুক্ত। এর কেন্দ্রীয় ফুলগুলি প্রতিবছর দুইবার প্রতিস্থাপন করা হয়। প্রায় ১,২০০ টি টিউলিপ বাল্ব শরৎকালে রোপণ করা হয় এবং ফুল ফোটার পরে বসন্তে প্রায় ৩,৫০০ টি গাঁদা বা ভদকা বেগনিয়াস প্রতিস্থাপন করা হয়। এটি মূলত বিশ্ববিদ্যালয়ের শোভা বর্ধন করতে গঠন করা হয়েছিল। থাম্ব|গাঁদা ফুলের সাথে বসন্তের "এম" সার্কেল।
সাঁকরাইল
সাঁকরাইল ভারতের পশ্চিমবঙ্গ রাজ্যের হাওড়া জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২ মিটার (৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সাঁকরাইল শহরের জনসংখ্যা হল ২৫,৫৯০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে সাঁকরাইল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
শ্রীরামপুর কলেজ
শ্রীরামপুর কলেজ ভারতবর্ষে পাশ্চাত্য শিক্ষার প্রাচীনতম প্রতিষ্ঠান। ১৮১৮ সালে উইলিয়াম কেরি, জোশুয়া মার্শম্যান ও উইলিয়াম ওয়ার্ড নামে তিনজন খ্রিস্টান ধর্মপ্রচারক দেশীয় পুরোহিত সম্প্রদায় সৃষ্টির মানসে ভারতীয় খ্রিষ্টানদের প্রশিক্ষণের লক্ষ্যে এই কলেজ প্রতিষ্ঠা করেন। কিন্তু এর অন্য লক্ষ্যও ছিল। এখানে এশীয় খ্রিষ্টান এবং অন্যান্য যুব সম্প্রদায়কে একই সঙ্গে প্রাচ্য সাহিত্য ও পাশ্চাত্য বিজ্ঞান পড়ানো হতো। সেকালে হিন্দু কলেজে ধর্মনিরপেক্ষ শিক্ষা প্রচলিত থাকলেও তা সীমাবদ্ধ ছিল কেবল উচ্চবিত্তের মুষ্টিমেয় ছাত্রের মধ্যে। সর্বসাধারণের পড়বার সুযোগ সেখানে ছিল না। কেরী এবং তার সহযোগীগণ সর্বসাধারণের জন্য একটি প্রতিষ্ঠানের প্রয়োজন অনুভব করেন। তারা নিজেদের আয় থেকে দেড় লক্ষ টাকা ব্যয়ে কলেজ ভবনটি নির্মাণ করেন। এটি হচ্ছে সর্বপ্রথম এবং এখন পর্যন্ত ভারতের একমাত্র প্রতিষ্ঠান যেখানে ধর্ম, মানবিক বিদ্যা এবং ধর্মনিরপেক্ষ বিষয় একই সঙ্গে পড়ানো হয়। প্রথমে মাত্র ৩৭ জন ছাত্র নিয়ে শ্রীরামপুর কলেজ শুরু হয়। শুরুতে প্রচারকেন্দ্রের ভবনে পাঠাদানের কাজ চলত।
পশ্চিম জিন্নাগড় নুরীয়া আলিম মাদ্রাসা
পশ্চিম জিন্নাগড় নুরীয়া আলিম মাদ্রাসা দক্ষিণ ভোলা এর চরফ্যাশন উপজেলা এর পৌরসভা ৫নং ওয়ার্ডে অবস্থিত ঐতিহ্যবাহী বিদ্যাপিঠ।
ইতিহাস
১৯৮৩ সালে পশ্চিম জিন্নাগড়ের মাওলানা সিদ্দিকুর রহমান মাদ্রাসাটি প্রতিষ্ঠা করেন। গ্রামের নাম জিন্নাগড় হওয়া অপর দিকে প্রতিষ্টাতার মায়ের নাম নূর ভানু তাই তার মাকে স্বরনীয় রাখতে নামকরণ করেন পশ্চিম জিন্নাগড় নূরিয়া দাখিল মাদ্রাসা। পরবর্তীতে আলিম স্তরে উন্নতির পর পশ্চিম জিন্নাগড় নূরিয়া আলিম মাদ্রাসা করা হয়।
স্বীকৃতি
মাদ্রাসাটি প্রতিষ্ঠার পর ১ জানুয়ারি ১৯৮৪ সালে দাখিল সাধারণ বিভাগ, ১৯৯৮ সালে দাখিল বিজ্ঞান বিভাগ এবং ২০১০ সালর আলিম সাধারণ ও বিজ্ঞান বিভাগ এর স্বীকৃতি দেওয়া হয়।
স্থাপনা
মাদ্রাসাটিতে দুটি ভবনে ১২ টি ক্লাশ রুম ১টি শিক্ষক মিলনায়েতন ১ টি লাইব্রেরী ও ১ ছাত্রী মিলনায়েতন রয়েছে।
বিভাগ
দাখিল বিজ্ঞান ও সাধারণ। আলিম বিজ্ঞান ও সাধারণ।
সাঁইথিয়া
সাঁইথিয়া (পূর্বে নন্দীপুর) ভারতের পশ্চিমবঙ্গ রাজ্যের বীরভূম জেলার একটি শহর ও পৌরসভা এলাকা। শহরটি বীরভূম জেলার বাণিজ্য শহর রূপে পরিচিত। শহরটি সাঁইথিয়া থানার আওতাধীন। সাঁইথিয়া বীরভূম জেলার চতুর্থ সর্বাধিক জনবহুল শহর এবং পশ্চিমবঙ্গের ৯৫ তম জনবহুল শহর। শহরটি ১০ বর্গকিমি এলাকা জুড়ে বৃস্তিত এবং ২০১১ সালের জনগণনা অনুসারে শহরটি তে ৪৪,৬০১ জনের বাস। ময়ূরাক্ষী নদীর তীরে অবস্থিত সাঁইথিয়া একটি প্রমুখ জনবসতি থেকেছে। এই শহরটি ভারতীয় উপমহাদেশের শক্তিপীঠ গুলোর মধ্যে একটি, নন্দিকেশ্বরী মন্দির এর জন্য প্রসিদ্ধ।
নামের উৎস
নন্দীপুর ছিল সাঁইথিয়ার প্রাচীন নাম। নন্দীপুর নামটি বিখ্যাত নন্দিকেশ্বরীর মন্দির থেকে উদ্ভূত হয়েছিল। 'নন্দী' শব্দটি নন্দিকেশ্বরী মন্দির থেকে এসেছে এবং 'পুর' শব্দটি একটি সংস্কৃত শব্দ, যার অর্থ শহর। একসাথে এই শব্দ দুটি নন্দীপুর নামের সৃষ্টি করেছিল।
ইতিহাস
সাঁইথিয়া ছিল একটি ছোট গ্রাম। সাম্প্রতিক অতীতে এই অঞ্চলের নগরায়ণ গতি অর্জন করেছিল, যখন সাহেবগঞ্জ লুপ লাইন এবং ময়ূরাক্ষী নদীর উপর একটি সেতু নির্মাণের কাজ শুরু হয়েছিল। ১৮৫৯ সালের অক্টোবরে সাহেবগঞ্জ লুপের খানা-রাজমহল বিভাগের নির্মাণকাজ শেষ হয়েছিল। সাঁইথিয়া রেলস্টেশনের নির্মাণ কাজ পুরো রেল লাইনটি তৈরির অংশ হিসাবে করা হয়েছিল। এই বিশাল প্রকল্পটি দেশের বিভিন্ন কোণ থেকে মানুষকে এখানে একত্রিত হয়ে বসতি স্থাপনের জন্য নিয়ে এসেছিল। সাঁইথিয়া, একটি পুরাতন গ্রাম্য বাণিজ্য কেন্দ্র এবং তীর্থস্থান ১৯৮৭ সালে পৌর শহর হিসাবে আত্মপ্রকাশ করেছে।
অবস্থান
শহরটির অবস্থানের অক্ষাংশ ও দ্রাঘিমাংশ হল । এটি সমুদ্র সমতল থেকে ৫৪.৯৪ মিটার (১৮০.২৪৯৩৪ ফুট) উচ্চতায় অবস্থিত। শহরটি ময়ূরাক্ষী নদীর দক্ষিণ তীরে অবস্থিত। এখানকার এর মাটি সাধারণত পলি এবং উর্বর হয়। এখানে ভূগর্ভস্থ জলের সমৃদ্ধ জলাধার ছিল তবে এটি অতিরিক্ত ব্যবহারের কারণে কিছুটা হ্রাস পেয়েছে।
জলবায়ু
সাঁইথিয়ার জলবায়ুকে ক্রান্তীয় হিসাবে শ্রেণিবদ্ধ করা হয়। শীতকালে, সাঁইথিয়াতে গ্রীষ্মের তুলনায় অনেক কম বৃষ্টিপাত হয়॥ সাঁইথিয়ায় গড় বার্ষিক তাপমাত্রা ২৬.৩° সে। এক বছরে গড় বৃষ্টিপাত ১৩২৮ মিমি।
নগর কাঠামো
সাঁইথিয়া পৌরসভা অঞ্চলটি ১০ বর্গকিমি (৩.৮৬ বর্গ মাইল) জুড়ে বিস্তৃত এবং ১৬টি ওয়ার্ড নিয়ে গঠিত। শহরের উত্তর-দক্ষিণ পরিধি তুলনামূলকভাবে সংকীর্ণ, উত্তরে ময়ূরাক্ষী নদী থেকে দক্ষিণে পরিহারপুর গ্রাম পর্যন্ত প্রায় ২-৩ কিমি প্রশস্ত। শহরের পূর্ব-পশ্চিম পরিধি ৫-৬ কিলোমিটারের দৈর্ঘ্যের সাথে প্রশস্ত।
জনসংখ্যার ইতিহাস
এল এস এস ও'মোলির বেঙ্গল জেলা গেজেটার অনুসারে, ১৯০১ সালে সাঁইথিয়া এর জনসংখ্যা ছিল ২৬২২ জনের এবং ১৯১১ সালে সাঁইথিয়া এর জনসংখ্যা ছিল ৩৫৫১জনের।